पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. शहर के एक शेयर ब्रोकिंग कंपनी में पांच करोड़ रुपये के गबन का मामला सामने आया है। कंपनी के ही एक कर्मचारी ने अपने एक साथी के साथ मिलकर यह गबन किया। फर्जी दस्तावेजों को असली बनाकर जालसाजी की। कंपनी के डायरेक्टर ने दोनों के खिलाफ पुलिस में शिकायत दी है।
टीआर कैपिटल लिमिटेड के डायरेक्टर रामबाबू अग्रवाल ने पुलिस को दी अपनी शिकायत में कहा है कि ऑटो मार्केट के अनिल यादव और आर्य बाजार का रवींद्र कुमार ने कंपनी में गबन किया है। शेयर में धन लगाने वालों की रकम एक कर्मचारी ने धोखे से अपने खाते में जमा करा ली। इस काम में शेयर के धंधे से जुड़े एक और व्यक्ति भी शामिल है। दोनों दोस्त हैं।
इनके फर्जीवाड़े का पता लगने पर पुलिस को शिकायत दे दी गई है। इन्होंने करीब पांच करोड़ रुपये का गबन किया है। यह गबन शेयर खातों में किया। शहर पुलिस थाना के जांच अधिकारी एसआई अमर सिंह ने बताया कि ग्रीन स्कवेयर मार्केट स्थित टीआर कैपिटल लिमिटेड कंपनी के डायरेक्टर रामबाबू अग्रवाल की शिकायत पर पुलिस ने दो लोगों पर केस दर्ज कर लिया है। डायरेक्टर ने ऑटो मार्केट के अनिल यादव और आर्य बाजार के रवींद्र कुमार धींगड़ा पर गबन का आरोप लगाया है। गबन पांच करोड़ रुपये का है।
कस्टमर को नहीं होगा नुकसान
टीआर कैपिटल लिमिटेड कंपनी के डायरेक्टर रामबाबू अग्रवाल ने कहा कि कस्टमर को नुकसान नहीं होने दिया जाएगा। उनके नुकसान की भरपाई की जाएगी। कस्टमर की राशि अपने फंड और प्रॉपर्टी से दी जाएगी। ज्यादातर लोगों को हिसाब कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn